ΓΡΑΠΤΗ ΕΡΩΤΗΣΗ E-2896/01

υποβολή: Laura Gonzlez lvarez (GUE/NGL) προς την Επιτροπή

(22 Οκτωβρίου 2001)

Θέμα: Σιδηροδρομική διακλάδωση για την εξυπηρέτηση του λιμένος του Μαρίν (Ποντεβέδρα-Ισπανία)

Η ενορία Λουριθάν, η οποία ανήκει στην κοινότητα Ποντεβέδρα (4 000 κάτοικοι) έχειποφέρει τα τελευταία χρόνια από διάφορα προβλήματα που θίγουν σοβαρά την ποιότητα ζωής των κατοίκων της (κακή λειτουργία του σταθμού καθαρισμού λυμάτων, συνεχής επέκταση του λιμένος Ποντεβέδρα-Μαρίν, δυσκολίες από την ύπαρξη εργοστασίου παραγωγής χλωρίου σε μικρή απόσταση από τις κατοικίες).

Αυτή τη στιγμή κατασκευάζεται σιδηροδρομική διακλάδωση για τη εξυπηρέτηση του λιμένος του Μαρίν, η οποία χωρίζει στα δύο την δημόσια πλατεία Πλαθέρες, την καρδιά των κατοικιών που την περιβάλλουν, πράγμα που επιβάλλει την κατασκευήπερυψωμένης διάβασης για την οδό ταχείας κυκλοφορίας, τεράστια τσιμεντένια μπάρα που κλείνει την πλατεία αυτή από τη βόρεια πλευρά και τη χωρίζει ουσιαστικά από τοπόλοιπο χωριό.

Το κομμάτι αυτό διασχίζουν καθημερινά 800 μαθητές παρακείμενου σχολείου.

Όταν θα τεθεί σε λειτουργία, η σιδηροδρομική αυτή διακλάδωση θα αποτελεί τμήμα μιας γραμμής συχνής διέλευσης, και συνεπώς επιβάλλεται η εκπόνηση μελέτης περιβαλλοντικών επιπτώσεων, πράγμα το οποίο δεν έγινε, καθώς και επίσημες διαδικασίες ενημέρωσης το κοινού, πράγμα που επίσης δεν έγινε.

Έχονταςπόψη τα ανωτέρω, τι μέτρα προτίθεται να λάβει η Επιτροπή προκειμένου να εξασφαλίσει την τήρηση της κοινοτικής νομοθεσίας σε θέματα περιβάλλοντος και, ιδίως, των οδηγιών 97/11/ΕΟΚ(1) περί τροποποίησης της οδηγίας 85/337(2) για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον, και 90/313/ΕΟΚ(3) σχετικά με την ελεύθερη πληροφόρηση για θέματα περιβάλλοντος·

(1) ΕΕ L 73 της 14.3.1997, σελ. 5.

(2) ΕΕ L 175 της 5.7.1985, σελ. 40.

(3) ΕΕ L 158 της 23.6.1990, σελ. 56.

Απάντηση της κας Wallstrm εξ ονόματος της Επιτροπής

(5 Δεκεμβρίου 2001)

Η οδηγία 85/337/ΕΟΚ του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1), όπως τροποποιήθηκε από την οδηγία 97/11/ΕΚ του Συμβουλίου της 3ης Μαρτίου 1997(2), προβλέπει, στο άρθρο 4 παράγραφος 2, ότι τα κράτη μέλη κρίνουν, μετά από εξέταση κατά περίπτωση, βάσει κατωφλίων ή/και κριτηρίων, ή βάσει σχεδιασμένης προσέγγισης, τα σχέδια έργων που αναφέρονται στο παράρτημα ΙΙ και τα οποία ενδέχεται να έχουν σημαντικές επιπτώσεις στο περιβάλλον και, κατ'αυτόν τον τρόπο,πόκεινται σε περιβαλλοντική εκτίμηση σύμφωνα με τα άρθρα 5 έως 10 της οδηγίας. Για τον καθορισμό των σχεδίων έργων του παραρτήματος ΙΙ τα οποία απαιτούν περιβαλλοντική εκτίμηση, τα κράτη μέλη οφείλουν να λαμβάνουνπόψη τα κριτήρια που καθορίζονται στο παράρτημα ΙΙΙ της οδηγίας. Η απόφαση δημοσιοποιείται.

Η κατασκευή σιδηροδρομικών γραμμών εκτός αυτών που προορίζονται για τις σιδηροδρομικές μεταφορές μεγάλων αποστάσεων αναφέρεται στο παράρτημα ΙΙ αριθ. 10γ) της οδηγίας 85/337/ΕΟΚ, όπως τροποποιήθηκε από την οδηγία 97/11/ΕΚ, στην ισπανική εκδοχή της. Εφόσον, η σιδηροδρομική γραμμή μεταξύ του οικισμού του Lourizan και του λιμένος Marn συνδέεται με σιδηροδρομική γραμμή μεγάλων αποστάσεων, μπορεί επίσης να θεωρηθεί ως επέκταση σιδηροδρομικής γραμμής μεγάλων αποστάσεων αναφερόμενης στο παράρτημα ΙΙ αριθ. 13 της οδηγίας.

Βάσει των στοιχείων που παραθέτει το Αξιότιμο Μέλος του Κοινοβουλίου, η Επιτροπή δεν είναι σε θέση να αποφανθεί κατά πόσον οι ισπανικές αρχές τήρησαν πλήρως τιςποχρεώσεις πουπέχουν δυνάμει της οδηγίας 85/337/ΕΟΚ, όπως αυτή τροποποιήθηκε από την οδηγία 97/11/ΕΚ. Για τον λόγο αυτόν, η Επιτροπή θα απευθυνθεί στις ισπανικές αρχές και θα τους ζητήσει λεπτομερέστερες πληροφορίες.

Σε περίπτωση που η Επιτροπή καταλήξει στο συμπέρασμα ότι οι ισπανικές αρχές δεν τήρησαν την οδηγία 85/337/ΕΟΚ όπως τροποποιήθηκε από την οδηγία 97/11/ΕΚ, ενδέχεται να κινήσει διαδικασία επί παραβάσει δυνάμει του άρθρου 226 (πρώην άρθρο 169) της Συνθήκης ΕΚ.

Η οδηγία 90/313/ΕΟΚ του Συμβουλίου της 7ης Ιουνίου 1990, σχετικά με την ελεύθερη πληροφόρηση για θέματα περιβάλλοντος(3) προβλέπει, στο άρθρο 3, ότι οι δημόσιες αρχέςποχρεούνται να θέτουν τις σχετικές με το περιβάλλον πληροφορίες στη διάθεση οιουδήποτε φυσικού ή νομικού προσώπουποβάλλει σχετικό αίτημα, χωρίς το εν λόγω πρόσωπο να είναιποχρεωμένο να αποδεικνύει συμφέρον.

Η παράγραφος 4 του εν λόγω άρθρου ορίζει ότι η δημόσια αρχή ενημερώνει τον αιτούντα για τη τύχη της αίτησής του το συντομότερο δυνατό και, πάντως, το αργότερο εντός διμήνου. Πρέπει να αναφέρονται οι λόγοι της ενδεχόμενης άρνησης παροχής των απαιτούμενων πληροφοριών και να βασίζονται σε μία από τις εξαιρέσεις που προβλέπονται στο άρθρο 3 παράγραφοι 2 και 3.

Το άρθρο 4 της οδηγίας 90/313/ΕΟΚ προβλέπει ότι οιοσδήποτε θεωρεί ότι το αίτημά του για χορήγηση πληροφοριών απορρίφθηκε ή αγνοήθηκε αδικαιολογήτως, ή ότι έλαβε ανεπαρκή απάντηση από μία δημόσια αρχή, δύναται να ζητά διοικητική ή δικαστική αναθεώρηση της απόφασης, σύμφωνα με την σχετική οικεία εθνική νομοθεσία.

Από τα όσα παραθέτει το Αξιότιμο Μέλος του Κοινοβουλίου, η Επιτροπή δεν δύναται να αποφανθεί κατά πόσον οι ισπανικές αρχές κατέστησαν αποδέκτες αίτησης για πρόσβαση σε πληροφορίες, στην οποία δεν ανταποκρίθηκαν ως όφειλαν, και η οποία θα μπορούσε να αποτελέσει παράβαση των διατάξεων της οδηγίας.

Σε περίπτωση που αίτηση για πρόσβαση απορριφθεί από την αρχή στην οποίαποβλήθηκε, κατά παράβαση των διατάξεων της οδηγίας, εναπόκειται στον ενδιαφερόμενο να προβεί στην προσφυγή που προβλέπεται από το προαναφερθέν άρθρο 4 της οδηγίας και από την ισπανική νομοθεσία μεταφοράς.

(1) ΕΕ L 175 της 5.7.1985.

(2) ΕΕ L 73 της 14.3.1997.

(3) ΕΕ L 158 της 23.6.1990.